संस्थाओं के कंप्यूटराइज्ड होने से रोजगार के अवसर बढ़े हैं : चौहान
फरीदाबाद | एनएच-तीनस्थित डीएवी शताब्दी कॉलेज में बदलते आईटी ट्रेंड पर संगोष्ठी का आयोजन किया गया। इसकी अध्यक्षता प्रिंसिपल डॉ. सतीश आहूजा ने की। कार्यक्रम का उद्देश्य छात्रों को इस क्षेत्र में हो रहे बदलाव से अवगत कराना था। आईटी एक्सपर्ट दीपक चौहान ने बताया कि तेजी से निजी सरकारी संस्थाओं को कंप्यूटराइज्ड किया जा रहा है। इससे नए रोजगार के अवसर बढ़े हैं। इससे पहले संगोष्ठी का शुभारंभ प्रिंसिपल डॉ आहूजा, मुख्य वक्ता आईटी कंपनी के सीईओ दीपक चौहान, सीए शेफाली, संयोजक डा. सुनीति आहूजा डा. डीपी वैद्य ने दीप प्रज्ज्वलित कर किया। उन्होंने बताया कि कार्यशाला के आयोजन से इस क्षेत्र में हो रहे बदलाव से छात्रों की जानकारी बढ़ेगी। बदलते परिवेश में अधिक आईटी एक्सपर्ट्स मार्केट में आएंगे।
hin_Deva hin_Deva